**Դանիել Սվարովսկի** (գերմ.՝ Daniel Swarovski, հոկտեմբերի 24, 1862(1862-10-24), Jiřetín pod Bukovou, Ավստրիական կայսրություն - հունվարի 23, 1956(1956-01-23), Wattens, Ավստրիա), ավստրիական Սվարովսկի ընկերության հիմնադիրն է։

Կենսագրություն
--------------

Դանիել Սվարովսկին ծնվել է Ավստրո-Հունգարական կայսրության տարածքում՝ Գեորգիենտալ (գերմ.՝ Georgenthal, չեխ․՝ Jiřetín pod Bukovou) բարձրադիր գյուղում` լեռնային Բոհեմիայի հյուսիսում, նշանավոր բոհեմիական ապակու հայրենիքում։ Նա անհաջող ջութակահար էր, սակայն ունենալով բարձրագույն կրթություն՝ հետաքրքրվում էր էլեկտրատեխնիկայով և էլեկտրական սարքավորումների նախագծմամբ։

1883 թվականին Սվարովսկին այցելեց Վիեննայում կայացած «Միջազգային էլեկտրական ցուցահանդես» (գերմ.՝ Internationale Elektrische Ausstellung), որտեղ ծանոթացավ Թոմաս Էդիսոնի հայտնագործած մեքենաներին և տեսավ ապակու արտադրության նոր տեխնոլոգիաների հնարավորություններ։

Դանիել Սվարովսկու մեքենան, 1891
1890-ական թվականների սկզբին Սվարովսկին զբաղվում էր բյուրեղների ավտոմատ երեսակման մեքենայի նախագծմամբ։ 1892 թվականին արտոնագիր ստացավ իր առաջին հայտնագործության համար։ Դա բյուրեղյա քարերը աննախադեպ ճշգրտությամբ մշակող մեքենա էր։

### Ընկերության հիմնում

Բյուրեղապակու մասսայական հատուկ մշակման մեքենայի ստեղծումից հետո` 1895 թվականին, Սվարովսկին Բոհեմիայից տեղափոխվեց Տիրոլ և Վատտենս գյուղում հիմնադրեց բյուրեղապակյա իրերի արտադրության գործարան։ Սկզբում Սվարովսկու` Փարիզից իր գործընկերոջ հետ հիմնած ընկերությունը կոչվում էր «A. Kosmann, Daniel Swarovski & Co»: Ավելի ուշ գործարանը ընդլայնվեց և վերանվանվեց «Swarovski»:

Աշխատանքի առաջին տարիներին ընկերությունը զբաղվում էր բյուրեղների երեսակման և հղկման տեխնոլոգիայի բարելավմամբ` հասցնելով այն կատարելության։ 1911 թվականին Դանիել Սվարովսկին իր որդիների` Վիլհելմի, Ֆրիդրիխի և Ալֆրեդի հետ կարողացավ գտնել թափանցիկություն և փայլ ունեցող բարձրորակ բյուրեղապակու պատրաստման համար անհրաժեշտ ելակետային խառնուրդի լավագույն բաղադրությունը։ Տեխնոլոգիական այդ բաղադրությունը մինչ օրս համարվում է ընկերության գաղտնիքը և խստորեն պահպանվում է։

Ստացված բյուրեղապակյա արտադրանքի որակը թույլ տվեց այն դիտարկել որպես թանկարժեք քարերի և ադամանդի այլընտրանք։ Արտադրության բացումից ի վեր հիմնադրի կողմից հայտարարվել է, որ 

|  |  |  |
| --- | --- | --- |
|  | Բյուրեղապակյա «բյուրեղները» նմանակում են թանկարժեք քարերին։- Դանիել Սվարովսկի |  |

Սվարովսկի ընկերության կողմից պատրաստված առաջին զարդերի նմուշները ուղարկվել են Փարիզ և Սանկտ Պետերբուրգ` առաջացնելով հանրության հիացմունքը։

Տես նաև
-------

* Սվարովսկի
* Սվարովսկի բյուրեղյա աշխարհներ

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. 1 2 3 4  Կերպարվեստի արխիվ — 2003.
3. 1 2 3 4  ծնունդների գրանցամատյան (գերմ.)
4. ↑  Գերմաներեն Վիքիպեդիա (գերմ.) — 2001.
5. ↑
6. ↑

Արտաքին հղումներ
----------------

* Դանիել Սվարովսկի. մեծն նմանակո՞ղ, համարձակ խաբեբա՞, թե՞ հանճարեղ ինժեներ
* ALL ABOUT SWAROVSKI in Crystal Fanatics Club (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| Չափորոշչային վերահսկողություն | GND: 1084241293 · ISNI: 0000000114918689 · LCCN: nb2007008985 · NKC: xx0132795 · VIAF: 52150051 · WorldCat VIAF: 52150051 |

 |